Trejzobu akmeņlauzīte
Trejzobu akmeņlauzīte (latīņu: Saxifraga tridactylites) ir akmeņlauzīšu dzimtas suga, kas savvaļā sastopama Eiropā un dažviet Ziemeļāfrikā un Rietumāzijā. Latvijā retumis un nevienmērīgi – grupas sastopamas sausās pļavās un atmatās, uz dolomīta atsegumiem, aizaugošos grants karjeros un akmeņainos upju krastos vietās ar skraju veģetācijas segumu. Suga ir ierakstīta Latvijas Sarkanās grāmatas 3. kategorijā.